கேள்வி: இந்திராவதி ஆறு பற்றி நீங்கள் என்ன அறிந்துள்ளீர்கள்?
பதில்: இந்திராவதி ஆறு (ஆங்கிலம்: Indravati River, இந்தி: इंद्रावती नदी, மராத்தி: इन्द्रावती,ஒரியா: ଇନ୍ଦ୍ରାବତୀ ନଦୀ, தெலுங்கு: ఇంద్రావతి నది) கோதாவரி ஆறு கிளை ஆறு ஆகும். இது மத்திய இந்தியாவில் ஓடுகிறது. இந்த ஆறு ஒடியாவிலுள்ள கிழக்குத் தொடர்ச்சி மலைத்தொடர்யின் ''தண்டகாரண்ய மலைத் தொடரில்'' உற்பத்தியாகிறது. இது சத்தீசுகர், மகாராட்டிரம் மற்றும் தெலுங்கானா ஆகிய மூன்று மாநிலங்கள் சந்திக்கும் இடத்தில் கோதாவரி ஆற்றுடன் கலக்கிறது. மகராட்டிரத்திற்கும், சத்தீசுகருக்கும் இடையே பல இடங்களில் இந்த ஆறே எல்லையாக உள்ளது. இந்தியாவின் மிகவும் பசுமையான மாவட்டமாக அறியப்படும் ''பாஸ்டர்'' வழியாகச் செல்கிறது. இம்மாவட்டம் ஒடியாவுக்கு அடுத்து அமைந்துள்ளது. இவ்வாற்றங்கரையில் அடந்த காடுகள் உள்ளன. இதன் மொத்த நீளம் 535 கிலோமீட்டர்களும் நீர்ப்பிடிப்புப் பகுதி 41,665 சதுர கிலோமீட்டர்களும் ஆகும். இவ்வாற்றின் குறுக்கே 5 நீர்மின் நிலையங்கள் அமைக்க திட்டமிடப்பட்டுள்ளது. இதன் வழியில் புகழ்பெற்ற குதிரை லாட அருவியான சித்ரகூடஅருவி உள்ளது .பாசுடர் மாவட்டத்தின் உயிர் நாடியாக இந்த ஆறு கருதப்படுகிறது பெரும்பாலான நதியின் பாதை நபரங்கபூர் மற்றும் பஸ்தரின் அடர்ந்த காடுகள் வழியாகவே செல்கிறது. இந்த நதி 535 கிலோமீட்டர்கள் (332&nbsp;mi) ஓடுகிறது மற்றும் 41,665 சதுர கிலோமீட்டர்கள் (16,087 sq mi) வடிகால் பரப்பளவைக் கொண்டுள்ளது.